《秀实行邑回寄示佳章次韵》
宋代·王洋

皇皇宇宙间，快意本何限。有如抱畦畛，相对不见面。

汝南箕颖士，白首仕州县。偶来江西游，溪山副良愿。

口诵陶令章，手持古书卷。老气益健敏，落笔增茜绚。

尚愿姑置之，有人图自献。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。